**Kokkulepe EEML PEFC grupisertifikaadis osalemiseks**

Kokkulepe on sõlmitud

MTÜ Eesti Erametsaliit (edaspidi EEML), registrikoodiga 80022332, aadressiga Toompuiestee 24, Tallinna linn, Harju maakond, mida esindab juhatuse esimees Ants Erik.

…………………………, registrikoodiga …………………, aadressiga ……………………………………, mida esindab juhatuse liige ………………………..

ja

keda nimetatakse edaspidi kokkuleppes „EEML“ ja „metsaühistu“ vahel alljärgnevas:

1. Kokkulepe objekt

Kokkuleppega sätestatakse EEML-i ja metsaühistu õigused ja kohustused EEML PEFC grupisertifikaadis osalemiseks.

1. Kokkulepe tähtaeg
   1. Kokkulepe jõustub selle allkirjastamisel EEML ja metsaühistu poolt ning on sõlmitud tähtajatult.
   2. EEML-il ja metsaühistul on õigus Kokkulepe ennetähtaegselt ühepoolselt üles öelda, teatades sellest teisele Poolele Kokkuleppe lõpetamisest kirjalikult ette üks aasta.
   3. Metsaühistul on õigus kokkulepe ühepoolselt lõpetada teavitades sellest EEML-i üks kuu ette järgnevatel juhtudel:
      1. Kui EEML on enda poolseid kokkuleppe kohustusi oluliselt rikkunud;
      2. Kui EEML PEFC grupisertifikaat on kaotanud kehtivuse;
   4. EEML-il on õigus kokkulepe ühepoolselt lõpetada teavitades sellest metsaühistut üks kalendrikuu ette järgnevatel juhtudel:
      1. Kui metsaühistu ei täida PEFC Eesti jätkusuutliku metsamajandamise standardi nõudeid;
      2. Kui metsaühistu tegevus kahjustab EEML PEFC grupisertifikaati;
      3. Kui metsaühistu ei tasu PEFC liikmemaksu ja/või haldustasu.
2. Kokkuleppe maksumus
   1. Metsaühistu on kohustatud EEML-ile maksma iga-aastaselt lepingu haldustasu 5,00 (viis) eurot metsaomaniku kohta, kes on läbi metsaühistu EEML PEFC grupisertifikaadiga liitunud.
   2. Metsaühistu on kohustatud tasuma PEFC iga-aastase liikmemaksu, mis arvutatakse grupis osalevate metsaomanike metsamaa hektarite pealt Lisas 1 toodud liikmemaksu arvutamise valemi alusel.
3. EEML kohustused

EEML kohustub:

Esindama metsaühistut ning läbi metsaühistu grupisertifikaadiga liitunud metsaomanikke PEFC-ga seotud toimingutes, sh:

* + 1. Suhtlemisel sertifitseerijaga, auditite läbiviimise ajal ning muudes toimingutes;
    2. PEFC Eesti standardite ülevaatamisel ning muutmisel;
  1. edastama metsaühistule PEFC alast informatsiooni (PEFC Eesti jätkusuutliku metsamajandamise standardi muudatuste ning muude õigusaktide kohta, mis on seotud PEFC metsamajandamise sertifitseerimisega);
  2. tagama metsaühistule ning grupisertifikaadiga liitunud metsaomanikele koolitustel osalemise võimalused;
  3. nõustama metsaomanikke ning metsaühistut sertifitseerimisprotsessides;
  4. korraldama iga-aastaseid PEFC järelvalveauditeid, sh:
     1. kokku leppima sertifitseerijaga auditi toimumise aja, koha ja ulatuse;
     2. teavitama metsaühistut auditil osalemise vajadusest ning kokku leppida auditiks sobiva aja ja koha;
     3. teavitama metsaühistut, millised metsaühistu liikmed, kes on grupisertifikaadiga liitunud on auditi valimis.
  5. edastama metsaühistule EEML PEFC grupisertifikaadi auditite tulemused;
  6. läbi viima valimipõhist sisekontrolli, leppides selleks eelnevalt metsaühistuga kokku sisekontrolli aja, koha ja ulatuse;
  7. esitama kord aastas metsaühistule arve lähtudes lepingu punktis 3 kokku lepitust.
  8. teavitama Eesti Metsasertifitseerimise Nõukogu grupisertifikaati kaasatud metsaomanike metsamaa ulatusest;
  9. saatma liitunud metsaomanike andmed edasi Eesti Metsasertifitseerimise Nõukogule, et need kantaks rahvusvahelise PEFC andmebaasi;
  10. avaldama liitunud metsaomanike nimekirja EEML kodulehel ning hoidma nimekirja ajakohasena;
  11. hoidma saladuses metsaühistu poolt talle edastatud konfidentsiaalset informatsiooni ning metsaomanike isikuandmeid.

1. Metsaühistu kohustused
   1. Metsaühistu järgib PEFC Eesti jätkusuutliku metsamajandamise standardi nõudeid nende metsaomanike metsade majandamisel, kes on EEML PEFC grupisertifikaadi liikmed;
   2. Metsaühistu esitab EEML-ile ajakohaseid andmeid metsaomanike kohta, kes on liitunud EEML PEFC grupisertifikaadiga (Juhend EEML PEFC grupi liikmete info kogumise tabel);
   3. Edastab metsaomanikele sertifitseerimisalast (ning muud) informatsiooni, mis on PEFC metsasertifitseerimisega seotud;
   4. Korraldab ühistusiseselt metsaomanike sisekontrolle v.a juhendis „Juhend metsaühistutele Eesti Erametsaliidu PEFC grupisertifikaadi sisekontrollide läbiviimiseks“ toodud juhtudel;
      1. Edastab EEML-ile sisekontrollide tulemused;
   5. Nõustub korraliste audititega ja EEML poolsete ühistu järelevalve kontrollidega ning võtab neist osa;
   6. Metsaomanikega kokkulepete sõlmimine PEFC Eesti jätkusuutliku metsamajandamise standardi kriteeriumite ning EEML PEFC grupisertifikaadi sisemiste protseduuride nõuete täitmise tagamiseks;
   7. Tasub EEML-ile kokkuleppe punktis 3 kokkulepitud tingimustel PEFC liikmemaksu ning haldustasu;
   8. Teavitab EEML-i mistahes muudatustest või kõrvalekalletest, mis on seotud PEFC Eesti jätkusuutliku metsamajandamise standardi nõuete või EEML PEFC grupisertifikaadi sisemiste protseduuride täitmisega.
   9. Metsaühistu on kohustatud hoidma saladuses EEML poolt talle edastatud konfidentsiaalset või muud avalikustamisele mittekuuluvat informatsiooni.
2. Kokkuleppe muutmine
   1. Muudatused Kokkuleppes tuleb vormistada kirjalikult.
   2. Kokkulepet muudetakse poolte kokkuleppel. Muudatust sooviv pool teeb kirjaliku ettepaneku, millele teine pool annab oma seisukoha kirjalikult mõistliku aja jooksul, kuid mitte hiljem kui 14 (neljateistkümne) tööpäeva jooksul arvates ettepaneku saamisest. Kokkuleppe muudatused tuleb Poolte poolt sõlmida ja vormistada kirjalikult.
   3. Kokkulepe pooltel ei ole õigust taotleda Kokkuleppe muudatusi, mille on kaasa toonud Kokkuleppe poole enda kohustuste mittetäitmine, kas Kokkuleppe või mõne muu tema poolt sõlmitud lepingu kohaselt.
3. Kokkuleppe poolte vastutus
   1. Kokkuleppe pooled vastutavad teineteise ees lepingukohustuste kvaliteetse ja tähtaegse täitmise ning teenuse Kokkuleppele vastavuse eest.
4. Lõppsätted
   1. Kokkuleppe pooled peavad Kokkulepet täitma heas usus, vastavuses heade kommetega ja hea tavaga.
   2. Kui üks või mitu Kokkuleppe sätet on vastuolus seadusega ning osutuvad tühisteks, ei muuda see Kokkulepet tühiseks, väljaarvatud siis, kui sätete tühisus muudab oluliselt Kokkuleppe mõtet. Seejuures teevad Pooled kõik endast oleneva, et asendada kehtetu säte samalaadseid õigusi ja kohustusi loova seadusliku sättega.
   3. Kokkuleppe tõlgendamisel tuleb lähtuda Poolte ühisest tegelikust tahtest, isegi kui see erineb sõnade tavapärasest tähendusest. Kokkuleppe tõlgendamise aluseks ei või olla ebaõige tähistus ega väljendusviis, mida Pooled kasutasid eksimuse tõttu. Kui Poolte ühist tegelikku tahet ei saa kindlaks teha, tuleb Kokkulepet tõlgendada nii, nagu Pooltega sarnane mõistlik isik seda samadel asjaoludel pidi mõistma.
   4. Kokkuleppe tingimust tuleb tõlgendada koos Kokkuleppe teiste tingimustega, andes igaühele neist tähenduse, mis lähtub Kokkuleppe kui terviku tähendusest. Kokkuleppe tingimuste tõlgendamisel eelistatakse tõlgendust, mis muudab Kokkuleppe tingimuse seaduslikuks või kehtivaks. Kahtluse korral tuleb väljendeid, millel võib olla rohkem kui üks tähendus, mõista viisil, mis sobib kõige rohkem Kokkuleppe olemuse ja eesmärgiga.
   5. Pooled kinnitavad Kokkuleppe allkirjastamisega, et nad on piisava tähelepanelikkusega tutvunud Kokkuleppe tingimustega ja kinnitavad, et on Kokkuleppe sisust ja olemusest täielikult aru saanud ja nõustuvad kõikide Kokkuleppe tingimustega.
   6. Vaidlused, mis tekivad Kokkuleppe täitmise käigus, lahendatakse läbirääkimiste teel ja kokkuleppel. Kui Kokkuleppe Pooled kokkulepet ei saavuta, lahendatakse vaidlus Harju Maakohtus.
   7. Kokkulepe on koostatud eesti keeles ja alla kirjutatud digitaalselt.

Kokkuleppe lahutamatuteks lisadeks on:

Lisa 1

Metsaühistu kontaktisiku nimi ja Eesti Erametsaliidu kontaktisiku nimi

kontaktandmed: ja kontaktandmed:

tel. +372 …………………………… ……. tel. +372 509 1575

E-post ……………………………………… erametsaliit@erametsaliit.ee

Aadress……………………………………. Toompuiestee 24

………………………………………………… Tallinna linn

………………………………………………… Harju maakond 10149

Metsaühistu Eesti Erametsaliit

/allkirjastatud digitaalselt/ /allkirjastatud digitaalselt/

………………………….. Ants Erik

…………………………. MTÜ Eesti Erametsaliit

…………………………. juhatuse esimees